JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iraan on saatnud relvi Süüriasse
Iisrael on lähemal sõjale kui rahule
Holokaustiohvrite mälestuspäev Iisraelis
Uudistetoimetuse Reuters teatel
on Iraan viimatise maavärina varjus Süüriasse relvi toimetanud.
See, et Iraan on saatnud relvi oma Süürias asuvatesse baasidesse
pole iseenesest midagi ebatavalist
ja Iisrael on regulaarselt takistanud nii saadetisi
kui hävitanud Iraani baase Süürias.
Iraan on siiski jäänud vahele sellega, et on toonud relvi ja sõjavarustust
oma strateegilistele liitlastele Süürias,
kasutades Türgi maavärinaohvreile mõeldud humanitaarabitransporti.
Lisaks Reutersile on sellest raporteerinud
üheksa Süüria, Iraani, Iisraeli ja Lääne allikat.
Nende väitel on Teherani sihiks
toetada Süürias Iraani kaitset Iisraeli vastu
ja tugevdada samas Süüria presidendi Bashar al-Assadi positsiooni.
Ka Venemaa süüdistas Iisraeli rünnakutes
nende suurte veokikolonnide pihta,
mis sisaldasid kaasaegseid sidevahendeid, radaripatareisid
ja varuosi, mida vajatakse Iraani saadetud õhutõrjesüsteemi jaoks.
Kuid lisaks hõlmasid need ka Iraani relvasaadetisi
Venemaa kasutusse sõjas Ukraina vastu.
Kui Iraanilt küsiti,
kas ta on kasutanud maavärinate järel humanitaarabilennukeid
sõjavarustuse saatmiseks Süüriasse,
et parandada seal oma võrgustikku ja et aidata president Assadi,
vastas Iraani ÜRO esindus New Yorgis, et see ei vasta tõele.
Ka Iraani Revolutsioonikaart on keeldunud väiteid kommenteerimast.
Kuid Süüria ametnikud on siiski andnud maandumisload
Venemaalt ja Iraanist saabuvatele otselendudele,
põhjendades seda sellega,
et humanitaarabi on sanktsioonidest vabastatud.
Iraani meedias ütles riigi usujuhtkonnale lähedalseisev tahk,
et maavärin oli kurb katastroof, kuid samas oli see Allahi abi,
mis võimaldas toetada Süürias asuvaid vendi
võitluses vaenlaste vastu, ja seetõttu saadeti Süüriasse kohe ka relvi.
USA saatis Lähis-Itta oma tuumaallveelaeva USS Florida
ja see on jõudnud oma sihtkohta Bahreinis,
kus asub USA 5. laevastiku Pärsia lahe baas.
USA laevastiku esindaja rääkis umbes nädala eest,
et USS Florida on nn Ohio klassi laev
ja suudab kanda lausa 154 Tomahawk-raketti,
mida on võimalik varustada nii tava- kui tuumalõhkepeadega.
Allveelaev lähetati USA 5. laevastiku toetuseks,
aitama ja kindlustama regionaalse mereliikluse julgeolekut ja stabiilsust.
Rahvusvaheliste sõjaliste ekspertide sõnul
on nii olulise tuumaallveelaeva saatmine Pärsia lahele ajal,
kui USA on üldiselt oma vägesid Lähis-Idast välja viimas,
ja Iraan on teatanud plaanist rünnata Iisraeli ja USA baase,
eelkõige vastus Iraanile ja selle toetajale Hiinale.
USA president Joe Biden, Austraalia peaminister Anthony Albanese
ja Suurbritannia peaminister Rishi Sunak
aktsepteerisid oma ühisavalduses nn AUKUS-projekti plaanid,
millest teatati esmakordselt kahe aasta eest.
Lepingu järgi tahab USA müüa Austraaliale
kolm USA Virginia klassi tuumaallveelaeva ca 10 aasta jooksul
ja võimaldab osta vajadusel veel kaks, öeldakse ühisavalduses.
See on omakorda ehmatanud Hiinat
ja muutnud riigi aktiivsemaks ka Lähis- ja Kesk-Ida piirkonnas.
Hoolimata sellest, et Iisrael on teinud aastaid rünnakuid
Iraaniga seotud objektide pihta Süürias,
on Teherani mõju jätkanud kasvu pärast seda,
kui Iraan hakkas toetama Süüria praegust režiimi
12 aasta eest alanud kodusõja järel.
Aprilli alguses toimunud uute maavärinate järel
on Iisraeli sihtmärkideks olnud relva- laod Jabal Manea Kiswa mägedes,
Damaskuse lõunapiirkonnas,
kus Iraani väed ja Liibanoni Hezbollah on ehitanud Süüriasse
arvatavasti oma võimsaimalt kindlustatud armeebaasi.
Iisraeli õhu- ja raketirünnakute objektiks
on olnud ka droonide toetuseks kasutatud radarijaamad,
mida Iisrael hävitas aprilli alguses.
Ühe Lääne luureallika väitel on Iraani võitlejad
toimetanud mainitud baasi suurtes kogustes lõhkeaineid.
Suurendatud on ka droonide arvu
Iisraeli varasemais rünnakuis hävitatute asemele.
Iisraeli armee luureteenistus hoiatab valitsust selle eest,
et julgeolekupinged ei kao
äsjalõppenud moslemite paastukuu ramadaani järel.
Nende väitel peaks valitsus vältima praegu suuremaid sõjalisi aktsioone.
Samade hinnangute järgi võivad jõulised vastused
näiteks Hamasi, Hezbollah' ja Palestiina Islamidžihaadi suhtes
viia usuliste pingete plahvatusliku kasvuni
Templimäel toimunud viimatiste rahutuste tõttu.
Al-Aqsa mošee pingeid süvendab pidev vägivallale õhutamine internetis.
Samuti on sotsiaalmeedias kasvamas ka märtrite ülistamine
ja salamõrvadele agiteerimine.
Luureagentuuri teave näitab sedagi, et pinged al-Aqsa mošee ümber
leiavad erinevatel areenidel üha rohkem kajastamist
ja suurendavad Iisraeli-vastase agiteerimise mõju sotsiaalmeedias.
Lisaks on Iisraeli traditsioonilised vaenlased märganud
USA süstemaatilist taandumist Lähis-Idast,
mis hõlmas ka tippklassi lennukite eemaldamist piirkonnast
ja nende asendamist vähemarenenud lennukitega.
See muutus mõjutab Iisraeli suunalist heidutust
ja ka USA süvenevat muret
Hiina ja Venemaa pidevalt arenevate sidemete suhtes.
Lisaks arvas luureteenistus sedagi,
et see kõik on seotud Iraani ülemjuhi Ali Khamenei avaldusega
umbes aasta eest seoses vastusega
Iisraeli sõjaliste rünnakutele Teherani režiimi vastu.
Hinnangute järgi peab Iraani juht suutma vastata sõjaliselt
Iisraeli heidetud sõjalistele väljakutsetele juba üksnes seetõttu,
et seda nõuab riigi armee.
Khamenei peab tegema midagi dramaatilist ja nähtavat,
et säilitada oma usutavus juhina.
Nädal tagasi, laupäeval, 15. aprillil
tähistati Iisraelis Holokaustiohvrite mälestuspäeva Yom Ha'Shoa'd.
Riigis elab veel ca 147 000 holokaustist pääsenut,
kellest vanimad on rohkem kui 100-aastased
ja noorimadki vaid veidi alla 80-aastased.
Kõige enam elab neid Haifa kandis, Jeruusalemmas ja Tel Avivis.
Möödunud aasta jooksul avati uusi holokaustiohvreile mõeldud keskusi
neis linnades, kus oli suurim vajadus
parandada pääsenuile mõeldud teenuste saadavust,
sh Ramat Ganis, kus elab veel ca 5000 holokaustiohvrit.
Mälestuspäeva varjutas siiski kohutav tragöödia,
mis toimus paasapüha ajal, Suurel Reedel.
Ema ja tema kaks noort tütart said surma,
kui palestiinlasest terrorist tulistas nende autot,
mis liikus ühel Jordani oru maanteel.
Tütred surid sündmuskohal, kuid ema sai tõsiselt haavata
ja toimetati haiglasse, kus ta hiljem saadud haavadesse suri.
Nende matustel esinenud Iisraeli majandusminister Nir Barkat
tõdes vapustatult, et selle peale peaks juba maailmgi ärkama,
sest Palestiina omavalitsus maksis nende kolme süütu inimese tapjale
preemiaks miljon USA dollarit.
Kümned tuhanded inimesed marssisid Teheranis, Iraani pealinnas,
et avaldada meelt nii Iisraeli kui USA vastu.
Tegu oli traditsioonilise al-Qudsi ehk Jeruusalemma päevaga,
kus osalesid ka peaaegu kõik tippametnikud,
sh riigi president Ibrahim Raisi.
Hüüdlauseis nõuti taas surma Iisraelile ja Ameerikale
ning loosungitel seisis "Iisraeli häving on lähedal"
ja "Elagu vaba Palestiina."
Alates Iraani Islamirevolutsioonist rohkem kui 40 aasta eest
on Jeruusalemma päeva tähistavaid meeleavaldusi tavaliselt korraldatud
moslemite püha ramadaanikuu viimasel reedel.
Viimastel nädalatel on nähtud mitmeid sõjalisi rünnakuid,
terroriakte ja karme kokkupõrkeid Iisraelis,
Ida-Jeruusalemmas ja Läänekaldal,
ning ka Iraani sponsoreeritud raketi- ja mürsurünnakuid
nii Liibanonist, Süüriast kui Gaza sektorist.
Need kõik on andnud
nii Iisraeli ja ka USA relvajõudude luureteenistustele alust oletada,
et Iraan plaanib suur üllatusrünnakut vähemalt Iisraeli,
aga võimalik, et ka regioonis asuvate USA baaside vastu.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ja praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee